Paralimpiese Somerspele 2020

Die **Paralimpiese Somerspele 2020** (Japannees: 東京2020パラリンピック競技大会, Hepburn: *Tōkyō Nizeronizero Pararinpikku Kyōgi Taikai*) sou oorspronklik tussen 25 Augustus en 6 September 2020 in Tokio, Japan, aangebied gewees het, met die nuwe datums van 24 Augustus tot 5 September 2021. Tydens die geleentheid het 4&nbsp;535 atlete uit 162 nasies aan 539 items in 22 verskillende sportsoorte deelgeneem.

duimnael|links|Die Japannese Nasionale Stadion in Tokio
[duimnael|links|400px|Kaart van deelnemende nasies in 2020:

 Gasheerstad [Tokio]]
Dit was die 16de aanbieding van die Paralimpiese Somerspele en die tweede keer wat Tokio die spele organiseer het na hulle eerste spele in 1964, waarmee Tokio die eerste stad geword het om twee keer Paralimpiese Somerspele aan te bied. Verder was dit ná die Paralimpiese Winterspele 1998 in Nagano die derde Paralimpiese Spele in Japan.

Die opening- en sluitingseremonies het in die Japannese Nasionale Stadion in Tokio plaasgevind. Soos gebruiklik het die lande in alfabetiese volgorde die stadion ingestap met Griekeland eerste en die gasheer Japan laaste, maar aangesien die plaaslike taal Japannees is, is dié taal se alfabet gebruik om die volgorde te bepaal. Beide Charl du Toit (atletiek) en Kgothatso Montjane (rolstoeltennis) het die Suid-Afrikaanse vlag ingedra. Die Spele is amptelik deur keiser Naruhito geopen. Dit was die eerste Paralimpiese Spele wat deur die keiser geopen is. Die Somerspele van 1964 is deur Yoshiaki Kasai geopen en die Winterspele van 1998 deur die destydse kroonprins Naruhito (die huidige keiser).

As gevolg van die wêreldwye Covid-19-pandemie het die Internasionale Olimpiese Komitee met die Japannese reëlingskomitee ooreengekom om die Paralimpiese Somerspele 2020 vir een jaar uit te stel. Die sportgeleentheid het egter steeds sy amptelike naam behou as die Paralimpiese Somerspele van die jaar 2020. Dit was die eerste keer dat 'n Paralimpiese Spele uitgestel en in 'n onewe jaar aangebied is. Verder het die Japannese regering en die Internasionale Olimpiese Komitee aangekondig dat dit sonder enige toeskouers sou plaasvind.

Die Olimpiese Somerspele 2020 is tussen 23 Julie en 8 Augustus 2021 in Tokio gehou.

## Toewysing 
duimnael|links|upright|Seiko Hashimoto, hoof van Tokio se reëlingskomitee
As deel van 'n formele ooreenkoms tussen die Internasionale Paralimpiese Komitee en die Internasionale Olimpiese Komitee uit 2001 is die wenner van die bod vir die Olimpiese Somerspele 2020 ook die gasheer vir die Paralimpiese Somerspele 2020. Tokio is op 7 September 2013 in Buenos Aires deur die Internasionale Olimpiese Komitee gekies as die gasheer vir die Olimpiese Somerspele in 2020. Ander kandidate was Istanboel en Madrid.

Die stemming het as volg verloop:

## Sporte 
Tydens die Paralimpiese Somerspele 2020 was daar in nuwe Paralimpiese sportsoorte soos pluimbal en taekwondo meegeding, terwyl seilvaart en 7-per-kant sokker nie meer op die Paralimpiese program was nie.

22 Paralimpiese sporte is tydens die Spele beoefen. Tydens die Spele is 539 medaljes oorhandig.

## Stadions 
duimnael|Tokiobaai, waar 'n aantal kompetisies gehou is
duimnael|Nippon Budokan het die Judo-kompetisies aangebied
duimnael|Die Ariake Coliseum in Kōtō, Tokio
duimnael|Die Internasionale Uitsaai- en Hoofpersentrum
Die plekke soos volgens die amptelike webwerf van die Paralimpiese Spele 2020.

### Erfenissone 
* Japannese Nasionale Stadion – Atletiek en seremonies (opening/sluiting)
* Nippon Budokan – Judo
* Tokio Ruiterpark – Ruitersport
* Tokio Internasionale Forum – Bankdruk
* Tokio Metropolitaanse Gimnasium – Tafeltennis
* Yoyogi Nasionale Stadion – Rolstoelpluimbal, rolstoelrugby

### Tokiobaaisone 
* Aomi Stedelike Sportsentrum – 5-per-kant sokker
* Ariake-arena – rolstoelbasketbal (hoofplek)
* Ariake Coliseum – rolstoeltennis
* Yumenoshimastadion – Boogskiet
* Makuhari Messe – doelbal, sitvlugbal, Taekwondo, rolstoelskerm
* Odaiba Marienepark – Paradriekamp
* Yumenoshimastadion – swem
* Tokiobaai – Boccia
* Tokio Gate-brug – roei, Parakanovaart

### Afgeleë sportplekke 
* Musashino Woudsportplek – rolstoelbasketbal (groepfase)
* Camp Asaka – skyfskiet
* Izu Velodrome – Baanfietsry
* Fuji-snelweg – Padfietsry

## Kalender 
Die oorspronklike kalender vir die Paralimpiese Somerspele 2020 is met 364 dae uitgestel om te verseker dat al die items op die oorspronklik beplande dag van die week plaasvind, waarvolgens die nuwe kalender van 24 Augustus tot 5 September geloop het.

Die volgende tabel dui die Spele se daaglikse program aan. 'n Blou blokkie beteken dat wedstryde plaasgevind het, maar dat geen medaljes op die spel was nie. 'n Geel blokkie dui aan dat medaljes toegeken is, die getal dui op die aantal medaljeparades wat die dag gehou is.

## Deelnemende nasies 
Hier volg 'n alfabetiese lys van al die Nasionale Paralimpiese Komitees wat deelneem. Waar beskikbaar word die aantal atlete per land in hakies aangedui:

### Suid-Afrikaanse deelname 
Tydens die vorige Paralimpiese Spele het Suid-Afrika 17 medaljes (7 goud, 6 silwer en 4 brons) ingepalm en in die 22ste plek geëindig.

Suid-Afrika het 34 atlete na die Spele gestuur. Hulle eindig in die algehele 34ste plek met 7 medaljes. Hiervan is 4 goud-, 1 silwer en 2 bronsmedaljes.

; Goud
* Anrune Weyers – atletiek – vroue se 400&nbsp;m – T47
* Ntando Mahlangu – atletiek – mans se verspring – T63
* Pieter du Preez – fietsry – mans se padtydtoets – H1
* Ntando Mahlangu – atletiek – mans se 200&nbsp;m – T61

; Silwer
* Louzanne Coetzee – atletiek – vroue se 1&nbsp;500&nbsp;m – T11

; Brons
* Sheryl James – atletiek – vroue se 400&nbsp;m – T37
* Louzanne Coetzee – atletiek – vroue se maraton – T12

## Aantal medaljes 
Hier is die top tien lande wat medaljes tydens die Spele verower het.

## Sien ook 
* Paralimpiese Somerspele 1964 in Tokio
* Paralimpiese Winterspele 1998 in Nagano

## Verwysings 
## Eksterne skakels 
*   Tokyo 2020 *Paralympic.org*. Internasionale Paralimpiese Komitee.
*   Amptelike webwerf van die Spele